**ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΤΗΣ ΠΑΡΕΜΠΟΔΙΣΗΣ ΚΑΙ ΚΑΤΑΠΟΛΕΜΗΣΗΣ ΤΗΣ ΝΟΜΙΜΟΠΟΙΗΣΗΣ ΕΣΟΔΩΝ ΑΠΟ ΠΑΡΑΝΟΜΕΣ ΔΡΑΣΤΗΡΙΟΤΗΤΕΣ ΝΟΜΟΥΣ ΤΟΥ 2007 ΕΩΣ (Αρ. 3) ΤΟΥ 2021**

|  |  |
| --- | --- |
| Προοίμιο. | Για σκοπούς- |
|  |  |
| Επίσημη Εφημερίδα της Ε.Ε.: L303,28.11.2018,σ. 1. | (α) | αποτελεσματικής εφαρμογής ορισμένων διατάξεων της πράξης της Ευρωπαϊκής Ένωσης με τίτλο «Κανονισμός (ΕΕ) 2018/1805 του Ευρωπαϊκού Κοινοβουλίου και του Συμβουλίου της 14ης Νοεμβρίου 2018 σχετικά με την αμοιβαία αναγνώριση των αποφάσεων δέσμευσης και δήμευσης»,  |
|  |  |  |
| Επίσημη Εφημερίδα της Ε.Ε.: L149,30.04.2021,σ. 10. | (β)  | αποτελεσματικής εφαρμογής ορισμένων διατάξεων του Τρίτου Μέρους, Τίτλος XI, της Συμφωνίας Εμπορίου και Συνεργασίας μεταξύ της Ευρωπαϊκής Ένωσης και Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου, που αφορούν δέσμευση και δήμευση, |
|  |  |  |
|  51(ΙΙΙ) του 2007. | (γ) | αποτελεσματικής εφαρμογής των διατάξεων της υποπαραγράφου (γ) της παραγράφου (2) του άρθρου 7 και του άρθρου 19 της Σύμβασης του Συμβουλίου της Ευρώπης για τη Συγκάλυψη, ΄Ερευνα, Κατάσχεση και Δήμευση Εσόδων από Εγκλήματα και Χρηματοδότηση της Τρομοκρατίας η οποία κυρώθηκε με τον περί της Ευρωπαϊκής Σύμβασης για τη Συγκάλυψη, Έρευνα, Κατάσχεση και Δήμευση των Προϊόντων του Εγκλήματος και Χρηματοδότησης της Τρομοκρατίας (Κυρωτικό) Νόμο, |
|  |  |  |
| Επίσημη Εφημερίδα της Ε.Ε.: L186,11.7.2019,σ. 122. | (δ) | εναρμόνισης με την πράξη της Ευρωπαϊκής Ένωσης με τίτλο «Οδηγία (ΕΕ) 2019/1153 του Ευρωπαϊκού Κοινοβουλίου και του Συμβουλίου της 20ής Ιουνίου 2019 για τη θέσπιση κανόνων με σκοπό τη διευκόλυνση της χρήσης χρηματοοικονομικών και άλλων πληροφοριών για τη πρόληψη, την ανίχνευση, τη διερεύνηση ή τη δίωξη ορισμένων ποινικών αδικημάτων και την κατάργηση της απόφασης 2000/642/ΔΕΥ του Συμβουλίου», |
|  |  |  |
|  | (ε) | καλύτερης εφαρμογής των διατάξεων του περί Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμου, |
|  |  |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.188(Ι) του 200758(I) του 2010 80(I) του 2012 192(Ι) του 2012 101(I) του 2013 184(Ι) του 2014 18(I) του 201613(Ι) του 201881(Ι) του 201913(I) του 202122(I) του 202161(Ι) του 2021. | 1. Ο παρών Νόμος θα αναφέρεται ως ο περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες (Τροποποιητικός) Νόμος του 2022 και θα διαβάζεται μαζί με τους περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμους του 2007 έως (Αρ.3) του 2021 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμοι του 2007 έως 2022. |
|  |  |
| Τροποποίηση του άρθρου 2 του βασικού νόμου. | 2. To εδάφιο (1) του άρθρου 2 του βασικού νόμου τροποποιείται ως ακολούθως:  |
|  |  |
|  | (α) | Με την προσθήκη, στην κατάλληλη αλφαβητική σειρά, των ακόλουθων νέων όρων και των ορισμών τους: |
|  |  |  |
|  |  | «“κεντρικά μητρώα τραπεζικών λογαριασμών” σημαίνει τους αυτοματοποιημένους κεντρικούς μηχανισμούς, που δημιουργήθηκαν δυνάμει των διατάξεων του άρθρου 61Δ, περιλαμβανομένων κεντρικών μητρώων ή κεντρικών συστημάτων ηλεκτρονικής ανάκτησης δεδομένων˙ |
|  |  |  |  |
|  |  | “Οδηγία (ΕΕ) 2019/1153” σημαίνει την πράξη της Ευρωπαϊκής Ένωσης με τίτλο «Οδηγία 2019/1153 του Ευρωπαϊκού Κοινοβουλίου και του Συμβουλίου της 20ής Ιουνίου 2019 για τη θέσπιση κανόνων με σκοπό τη διευκόλυνση της χρήσης χρηματοοικονομικών και άλλων πληροφοριών για την πρόληψη, την ανίχνευση, τη διερεύνηση ή τη δίωξη ορισμένων ποινικών αδικημάτων και την κατάργηση της απόφασης 2000/642/ΔΕΥ του Συμβουλίου»˙ |
|  |  |  |  |
|  |  | “πληροφορίες σχετικές με την επιβολή του νόμου” σημαίνει κάθε είδος πληροφοριών ή δεδομένων που τηρούν οι αρμόδιες αρχές στο πλαίσιο της πρόληψης, ανίχνευσης, διερεύνησης ή δίωξης ποινικών αδικημάτων, ή κατέχουν δημόσιες αρχές ή ιδιωτικές οντότητες στο πλαίσιο της πρόληψης, διερεύνησης ή δίωξης ποινικών αδικημάτων και δύνανται να τεθούν στη διάθεση αρμοδίων αρχών, χωρίς να ληφθούν καταναγκαστικά μέτρα βάσει του εθνικού δικαίου, οι οποίες περιλαμβάνουν, μεταξύ άλλων, ποινικά μητρώα, πληροφορίες σχετικές με έρευνες, με τη δέσμευση ή κατάσχεση περιουσιακών στοιχείων ή άλλα ερευνητικά ή προσωρινά μέτρα και πληροφορίες σχετικά με καταδίκες και δημεύσεις· |
|  |  |  |  |  |
|  |  | “χρηματοοικονομικές πληροφορίες” σημαίνει κάθε είδος πληροφοριών ή δεδομένων που τηρούνται ήδη από τη Μονάδα για την πρόληψη, την ανίχνευση και την αποτελεσματική καταπολέμηση της νομιμοποίησης εσόδων από παράνομες δραστηριότητες και τη χρηματοδότηση της τρομοκρατίας, περιλαμβανομένων δεδομένων σχετικά με χρηματοοικονομικά περιουσιακά στοιχεία, κινήσεις κεφαλαίων ή χρηματοοικονομικές επιχειρηματικές σχέσεις· |
|  |  |  |  |
|  |  | “χρηματοοικονομική ανάλυση” σημαίνει τα αποτελέσματα της επιχειρησιακής και στρατηγικής ανάλυσης που έχει ήδη διεξαχθεί από τη Μονάδα κατά την εκτέλεση των καθηκόντων της, σύμφωνα με τις διατάξεις του παρόντος Nόμου·»· και |
|  |  |  |  |
|  | (β) | με τη διαγραφή στο τέλος του ορισμού του όρου «Μονάδα», του σημείου της άνω τελείας και την προσθήκη, αμέσως μετά, της φράσης «και Μονάδα Χρηματοοικονομικών Πληροφοριών της Κυπριακής Δημοκρατίας·». |
|  |  |  |
| Τροποποίηση του άρθρου 14 του βασικού νόμου. | 3. Το άρθρο 14 του βασικού νόμου τροποποιείται με την αντικατάσταση στην παράγραφο (α) του εδάφιου (7) αυτού της φράσης «Μερών IV και IVA» (τέταρτη γραμμή), με τη φράση «Μερών IV, IVA και IVB». |
|  |  |
| Τροποποίηση του άρθρου 15 του βασικού νόμου. | 4. Το άρθρο 15 του βασικού νόμου τροποποιείται ως ακολούθως: |
|  |  |
|  | (α) | Με την προσθήκη στην παράγραφο (β) του εδαφίου (1) αυτού, αμέσως μετά τη φράση «δύναται να κατηγορηθεί» (δεύτερη γραμμή), της φράσης «ή έχει κατηγορηθεί»· και |
|  |  |  |
|  | (β) | με την προσθήκη, αμέσως μετά το εδάφιο (11) αυτού, των ακόλουθων νέων εδαφίων: |
|  |  |  |
|  |  | «(11Α) Το δικαστήριο δύναται, οποτεδήποτε μετά την έκδοση διατάγματος επιβάρυνσης, να διορίσει παραλήπτη- |
|  |  |  |
|  |  | (α) | για να θέσει υπό την κατοχή και τον έλεγχό του ρευστοποιήσιμη περιουσία ή περιουσία ή περιουσιακά στοιχεία τα οποία αποτελούν αντικείμενο διατάγματος εγγραφής απόφασης δέσμευσης ή εγγραφής διατάγματος δέσμευσης, σύμφωνα με τις διατάξεις των Μερών IV, IVA και IVB, και |
|  |  |  |  |
|  |  | (β) | για να διαχειρίζεται ή άλλως πως να προβαίνει σε συναλλαγές σε σχέση με την εν λόγω περιουσία, σύμφωνα με τις οδηγίες του δικαστηρίου: |
|  |  |  |  |
|  |  | Εφημερίδα της Κυβέρνησης27.10.19338.11.1935 29.3.1938.Επίσημη Εφημερίδα,Παράρτημα Τρίτο (Ι):4.6.1999 1.2.2013. |  Νοείται ότι, για τους σκοπούς του παρόντος άρθρου και χωρίς επηρεασμό της γενικότητας των διατάξεών του, το δικαστήριο δύναται να διορίσει ως παραλήπτη και τον Επίσημο Παραλήπτη, ο οποίος, για σκοπούς εφαρμογής των διατάξεων του παρόντος άρθρου, δύναται να εφαρμόζει και τις σχετικές διατάξεις και διαδικασίες που προβλέπονται στον περί Πτώχευσης Νόμο και τους Κανονισμούς που εκδίδονται δυνάμει αυτού, καθώς και στον περί Εταιρειών Νόμο και στους περί Εταιρειών (Εκκαθάριση) Κανονισμούς. |
|  |  |  |  |
|  |  |  (11Β) Το δικαστήριο δύναται κατά το διορισμό του παραλήπτη να επιβάλει τους όρους που κρίνει αναγκαίους και να διατάξει οποιοδήποτε πρόσωπο στην κατοχή του οποίου βρίσκεται περιουσία για την οποία έχει διοριστεί ο παραλήπτης να την παραδώσει σε αυτόν.». |
|  |  |
| Τροποποίηση του άρθρου 17 του βασικού νόμου. | 5. Το άρθρο 17 του βασικού νόμου τροποποιείται ως ακολούθως: |
|  |  |
|  | (α)  | Με την τροποποίηση του εδαφίου (1) αυτού ως ακολούθως: |
|  |  |  |
|  |  | (i) | Με την προσθήκη, αμέσως μετά τη φράση «ή του Μέρους IVA» (τρίτη γραμμή), της φράσης «ή του Μέρους IVB,»˙ |
|  |  | (ii) | με την αντικατάσταση στην υποπαράγραφο (i) της παραγράφου (β) αυτού, της φράσης «ή του Μέρους IV ή IVA επί ρευστοποιήσιμης περιουσίας» (δεύτερη γραμμή), με τη φράση «ή των Μερών IV ή IVA ή IVB επί περιουσίας»˙ |
|  |  | (iii) | με την προσθήκη στην υποπαράγραφο (ii) της παραγράφου (β) αυτού, αμέσως μετά τη φράση «ρευστοποιήσιμη περιουσία» (πρώτη γραμμή), της φράσης «και/ή την περιουσία που αναφέρεται στο διάταγμα δήμευσης»˙ |
|  |  | (iv) | με την προσθήκη στην παράγραφο (γ) αυτού, αμέσως μετά τη φράση «ρευστοποιήσιμη περιουσία» (δεύτερη γραμμή), της φράσης «και/ή την περιουσία που αναφέρεται στο διάταγμα δήμευσης»˙ |
|  |  | (v) | με την προσθήκη στην παράγραφο (δ) αυτού, αμέσως μετά τη φράση «ρευστοποιήσιμη περιουσία» (πρώτη και δεύτερη γραμμή), της φράσης «και/ή την περιουσία που αναφέρεται στο διάταγμα δήμευσης»˙ και |
|  |  | (vi) | με την προσθήκη στην παράγραφο (ε) αυτού, αμέσως μετά τη φράση «επί ρευστοποιήσιμης περιουσίας» (πρώτη γραμμή και δεύτερη γραμμή), της φράσης «ή περιουσίας που αναφέρεται στο διάταγμα δήμευσης»˙ και  |
|  |  |  |
|  | (β) | με την αντικατάσταση στο τέλος της επιφύλαξης του εδαφίου (3) αυτού του σημείου της τελείας με το σημείο της άνω και κάτω τέλειας και την προσθήκη, αμέσως μετά, της ακόλουθης νέας επιφύλαξης: |
|  |  |  |
|  |  |  «Νοείται περαιτέρω ότι, σε σχέση με αποφάσεις ή διατάγματα δήμευσης που εγγράφονται με βάση τα Μέρη IV, IVA ή IVB και αφορούν συγκεκριμένη περιουσία, η οποία αναφέρεται στην εν λόγω απόφαση ή στο διάταγμα, οι διατάξεις του παρόντος εδαφίου δεν εφαρμόζονται στις περιπτώσεις κατά τις οποίες λήφθηκαν μέτρα ειδοποίησης ή γνωστοποίησης της εγγραφής της απόφασης ή διατάγματος δήμευσης στα επηρεαζόμενα πρόσωπα, όπως προβλέπεται στις σχετικές πρόνοιες του Μέρους IV, IVA ή IVB». |
|  |  |
| Τροποποίηση του άρθρου 27 του βασικού νόμου. | 6. Το άρθρο 27 του βασικού νόμου τροποποιείται με την προσθήκη στην παράγραφο (β) του εδαφίου (1) αυτού, αμέσως μετά τις λέξεις «ή της επιχείρησής του» (δεύτερη και τρίτη γραμμή), της φράσης «που εμπίπτει στις υπόχρεες οντότητες όπως αυτές καθορίζονται στις διατάξεις του άρθρου 2Α».  |
|  |  |
| Τροποποίηση του άρθρου 37 του βασικού νόμου. | 7. Το άρθρο 37 του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση στην παράγραφο (β) του ορισμού του όρου «διάταγμα εξωτερικού» των λέξεων «πάγωμα και» (πρώτη γραμμή), με τη φράση «δέσμευση ή», και με την προσθήκη, αμέσως μετά τις λέξεις «εσόδων και μέσων» (δεύτερη γραμμή), της φράσης «, όπως οι όροι αυτοί ερμηνεύονται στην κατ’ εφαρμογή Σύμβαση»· και |
|  |  |  |
|  | (β) | με την αντικατάσταση στο τέλος της παραγράφου (ε) του ορισμού του όρου «Σύμβαση» του σημείου της τελείας με το σημείο της άνω τελείας και την προσθήκη, αμέσως μετά, της ακόλουθης νέας παραγράφου: |
|  |  |  |
|  |  | «(στ) τη Συμφωνία Εμπορίου και Συνεργασίας μεταξύ της Ευρωπαϊκής Ένωσης και Ευρωπαϊκής Κοινότητας Ατομικής Ενέργειας αφενός και του Ηνωμένου Βασιλείου της Μεγάλης Βρετανίας και της Βόρειας Ιρλανδίας αφετέρου και ειδικότερα, του Τρίτου Μέρους, Τίτλος ΧΙ, αυτής, που αφορά δέσμευση και δήμευση.». |
|  |  |
| Τροποποίηση του άρθρου 38 του βασικού νόμου. | 8. Το άρθρο 38 του βασικού νόμου τροποποιείται ως ακολούθως: |
|  | (α) | Με την προσθήκη στο εδάφιο (1) αυτού, αμέσως μετά τη φράση «η οποία την υποβάλλει» (τέταρτη γραμμή), της φράσης «με μονομερή αίτηση»˙ και |
|  |  |  |
|  | (β) | με την αντικατάσταση στην παράγραφο (δ) του εδαφίου (3) αυτού της φράσης «στις Διεθνείς Συμβάσεις ή Διμερείς Συμφωνίες.» (πρώτη και δεύτερη γραμμή), με τη φράση «στην κατ’ εφαρμογή Σύμβαση.». |
|  |  |
| Τροποποίηση του άρθρου 39 του βασικού νόμου. | 9. Το άρθρο 39 του βασικού νόμου τροποποιείται με την προσθήκη, αμέσως μετά το εδάφιο (4) αυτού, του ακόλουθου νέου εδαφίου: |
|  |  |
|  |  «(5) Σε περίπτωση κατά την οποία η απόφαση δήμευσης αφορά χρηματικό ποσό το οποίο δεν έχει καταβληθεί, το διάταγμα δήμευσης δύναται να εκτελεστεί, σύμφωνα με τις διατάξεις του εδαφίου (1), επί οποιουδήποτε περιουσιακού στοιχείου είναι διαθέσιμο για τον σκοπό αυτό.». |
|  |  |
| Τροποποίηση του άρθρου 43 του βασικού νόμου. | 10. Το άρθρο 43 του βασικού νόμου τροποποιείται με την αντικατάσταση στο εδάφιο (1) αυτού της φράσης «Τα εδάφια (7), (8), (10), (11) του άρθρου 14, τα εδάφια (9) και (10) του άρθρου 15 και τα άρθρα» (πρώτη και δεύτερη γραμμή), με τη φράση «Οι διατάξεις της παραγράφου (β) του εδαφίου (2) και των εδαφίων (7) (8), (10) και (11) του άρθρου 14, των εδαφίων (9), (10), (11), (11Α) και (11Β) του άρθρου 15 και των άρθρων». |
|  |  |
| Τροποποίηση του άρθρου 43ΙΑ του βασικού νόμου. | 11. Το εδάφιο (8) του άρθρου 43ΙΑ του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση της επιφύλαξης αυτού με την ακόλουθη επιφύλαξη:  |
|  |  |  |
|  |  |  «Νοείται ότι, σε περίπτωση που δεν καταστεί δυνατό να δοθεί η ειδοποίηση, σύμφωνα με τις διατάξεις του εδαφίου (5) του άρθρου 43Γ, η Μονάδα δύναται να δημοσιεύσει την ειδοποίηση στην επίσημη ιστοσελίδα της για τριάντα (30) συνεχόμενες ημέρες:»· και |
|  |  |  |
|  | (β) | με την προσθήκη, αμέσως μετά την επιφύλαξη αυτού, της ακόλουθης νέας επιφύλαξης:  |
|  |  |  |
|  |  |  «Νοείται περαιτέρω ότι, σε περίπτωση που δεν καταστεί δυνατό να δοθεί η ειδοποίηση που προβλέπεται στο εδάφιο (5) του άρθρου 43Γ ή που δεν εντοπίζονται τα επηρεαζόμενα από την απόφαση πρόσωπα, παρ’ όλο που καταβλήθηκαν εύλογες προσπάθειες και έχουν παρέλθει πέραν των τριάντα (30) ημερών από την ημερομηνία της ανάρτησης της δημοσίευσης στην επίσημη ιστοσελίδα της Μονάδας, το διάταγμα δήμευσης εκτελείται αμέσως από τη Μονάδα.». |
|  |  |  |
| Τροποποίηση του άρθρου 43ΙΣΤ του βασικού νόμου. | 12. Το εδάφιο (1) του άρθρου 43ΙΣΤ του βασικού νόμου, αντικαθίσταται από το ακόλουθο εδάφιο: |
|  |  |
|  |  «(1) Οι διατάξεις της παραγράφου (β) του εδαφίου (2) και των εδαφίων (7), (8), (10) και (11) του άρθρου 14, των εδαφίων (9), (10), (11), (11Α) και (11Β) του άρθρου 15 και των άρθρων 17, 18, 19, 20, 22 και 23 εφαρμόζονται και στις περιπτώσεις απόφασης δέσμευσης ή απόφασης δήμευσης, που εκτελούνται σύμφωνα με το Μέρος ΙVA ή το Μέρος IVΒ.». |
|  |  |  |
| Τροποποίηση του άρθρου 43Κ του βασικού νόμου. | 13. Το άρθρο 43Κ του βασικού νόμου τροποποιείται με την προσθήκη στο εδάφιο (1) αυτού, αμέσως μετά τη φράση «Αρμόδια αρχή έκδοσης» (πρώτη γραμμή), των λέξεων «στη Δημοκρατία».  |
|  |  |
| Τροποποίηση του άρθρου 54 του βασικού νόμου. | 14. Το εδάφιο (1) του άρθρου 54 του βασικού νόμου τροποποιείται με την με την προσθήκη, αμέσως μετά τη φράση «Μονάδα Καταπολέμησης Αδικημάτων Συγκάλυψης» (πρώτη γραμμή), της φράσης «και Μονάδα Χρηματοοικονομικών Πληροφοριών,». |
|  |  |
| Τροποποίηση του άρθρου 55 του βασικού νόμου. | 15. Το άρθρο 55 του βασικού νόμου τροποποιείται ως ακολούθως: |
|  |  |
|  | (α) | Με την τροποποίηση του εδαφίου (1) αυτού ως ακολούθως: |
|  |  |  |
|  |  | (i) | Με την αντικατάσταση στην παράγραφο (α) αυτού της φράσης «είναι υπεύθυνη για τη λήψη, αξιολόγηση και ανάλυση υπόπτων συναλλαγών που υποβάλλονται από πρόσωπα που ασκούν χρηματοοικονομικές ή άλλες δραστηριότητες ή άλλα πρόσωπα,» (πρώτη, δεύτερη και τρίτη γραμμή), με τη φράση «είναι υπεύθυνη ως η αρμόδια Μονάδα Χρηματοοικονομικών Πληροφοριών της Κυπριακής Δημοκρατίας, για τη λήψη, αξιολόγηση και ανάλυση αναφορών υπόπτων συναλλαγών και άλλων πληροφοριών που υποβάλλονται από υπόχρεες οντότητες˙»∙ |
|  |  | (ii)  | με την αντικατάσταση στο τέλος της παραγράφου (α1) αυτού του σημείου της άνω τελείας, με το σημείο της άνω και κάτω τελείας και την προσθήκη, αμέσως μετά, της ακόλουθης νέας επιφύλαξης: |
|  |  |  |  «Νοείται ότι, η Αστυνομία, το Τμήμα Τελωνείων και το Τμήμα Φορολογίας υποχρεούνται να απαντούν σε εύλογο χρόνο σε αιτήματα παροχής πληροφοριών σχετικών με την επιβολή του Νόμου, τα οποία υποβάλλονται από τη Μονάδα, στη βάση, κατά περίπτωση εξέτασης, σε περίπτωση που οι πληροφορίες είναι αναγκαίες για την πρόληψη, ανίχνευση και καταπολέμηση της νομιμοποίησης εσόδων από παράνομες δραστηριότητες, σχετιζόμενων γενεσιουργών αδικημάτων και της χρηματοδότησης της τρομοκρατίας∙»∙ |
|  |  | (iii) | με την αντικατάσταση της παραγράφου (α2) αυτού, με την ακόλουθη παράγραφο: |
|  |  |  | «(α2) συνεργάζεται με την Αστυνομία, το Τμήμα Τελωνείων και το Τμήμα Φορολογίας και απαντά σε εύλογο χρόνο σε αιτιολογημένα αιτήματα παροχής χρηματοοικονομικών πληροφοριών ή χρηματοοικονομικής ανάλυσης τα οποία υποβάλλονται από τις ως άνω Αρχές, σε περίπτωση που οι εν λόγω χρηματοοικονομικές πληροφορίες ή η εν λόγω χρηματοοικονομική ανάλυση είναι αναγκαίες, στη βάση, κατά περίπτωση εξέτασης, και τα αιτήματα αυτά έχουν ως αφορμή την πρόληψη, την ανίχνευση, τη διερεύνηση ή τη δίωξη σοβαρών ποινικών αδικημάτων:  |
|  |  |  |  Νοείται περαιτέρω ότι, η απόφαση για τη διαβίβαση των πληροφοριών, εναπόκειται στη Μονάδα και για οποιαδήποτε χρήση των πιο πάνω πληροφοριών και της ανάλυσης, για σκοπούς πέραν αυτών για τους οποίους εγκρίθηκαν αρχικά, λαμβάνεται προηγουμένως η συγκατάθεση της Μονάδας και κάθε άρνηση απάντησης σε αίτημα που υποβάλλεται αιτιολογείται δεόντως.». |
|  |  | (iv) | με την τροποποίηση της παραγράφου (γ) αυτού, ως ακολούθως: |
|  |  |  | (αα) | Με την προσθήκη στην υποπαράγραφο (i) αυτής, αμέσως μετά τις λέξεις «σε εθνικό επίπεδο» (έβδομη γραμμή), της φράσης «χωρίς την έκδοση δικαστικού διατάγματος»˙ |
|  |  |  | (ββ) | με την αντικατάσταση στο τέλος της υποπαράγραφου (i) αυτής του σημείου της άνω τελείας με το σημείο της άνω και κάτω τελείας και την προσθήκη, αμέσως μετά, των ακόλουθων νέων επιφυλάξεων: |
|  |  |  |  |  |
|  |  |  |  |  «Νοείται ότι, σε εξαιρετικές και επείγουσες περιπτώσεις, η Μονάδα δύναται να ανταλλάσσει με αντίστοιχες Μονάδες κρατών μελών, χρηματοοικονομικές πληροφορίες ή χρηματοοικονομική ανάλυση που ενδέχεται να κατέχει και μπορεί να σχετίζονται με την επεξεργασία ή την ανάλυση πληροφοριών σχετικών με την τρομοκρατία ή το οργανωμένο έγκλημα που συνδέεται με την τρομοκρατία: Νοείται περαιτέρω ότι, στις πιο πάνω περιπτώσεις η Μονάδα, υπό την επιφύλαξη των επιχειρησιακών περιορισμών της, επιδιώκει να ανταλλάσσει αμέσως αυτού του είδους τις πληροφορίες˙»˙ και |
|  |  |  | (γγ) | με την προσθήκη, στην υποπαράγραφο (ii) αυτής, αμέσως μετά τη φράση «με την ανταλλαγή πληροφοριών» (τρίτη γραμμή), της φράσης «τις οποίες έχει εξουσία να λαμβάνει σε εθνικό επίπεδο, χωρίς την έκδοση δικαστικού διατάγματος»∙ και |
|  |  | (v)  | με την προσθήκη στην υποπαράγραφο (i) της παραγράφου (ε) αυτού, αμέσως μετά τη φράση «τραπεζικού» (δεύτερη γραμμή), της φράσης «ή άλλου είδους»∙ |
|  |  |  |  |
|  | (β) | με την αντικατάσταση στην παράγραφο (γ) του εδαφίου (2) αυτού της φράσης «προσώπων, που ασκούν χρηματοοικονομικές ή άλλες δραστηριότητες» (όγδοη γραμμή), με την φράση «υπόχρεων οντοτήτων»∙ και |
|  |  |  |
|  | (γ) | με την προσθήκη, αμέσως μετά το εδάφιο (3) αυτού, του ακόλουθου νέου εδαφίου: |
|  |  |  |
|  |  | 44(Ι) του 2019...(Ι) του 2022. | «(4) Οι χρηματοοικονομικές πληροφορίες και η χρηματοοικονομική ανάλυση που λαμβάνονται από τη Μονάδα, δυνατόν να υποβάλλονται σε επεξεργασία από την Αστυνομία, το Τμήμα Τελωνείων και το Τμήμα Φορολογίας, για τους σκοπούς της πρόληψης, της ανίχνευσης, της διερεύνησης ή της δίωξης σοβαρών ποινικών αδικημάτων, επιπρόσθετα των σκοπών για τους οποίους τα δεδομένα προσωπικού χαρακτήρα, έχουν συλλεχθεί σύμφωνα με το εδάφιο (2) του άρθρου 5 του περί της Προστασίας των Φυσικών Προσώπων έναντι της Επεξεργασίας των Δεδομένων Προσωπικού Χαρακτήρα από τις Αρμόδιες Αρχές για σκοπούς πρόληψης, Διερεύνησης, Ανίχνευσης ή Δίωξης Ποινικών Αδικημάτων ή της εκτέλεσης Ποινικών Κυρώσεων και για την Ελεύθερη Κυκλοφορία των Δεδομένων Αυτών Νόμου.». |
|  |  |  |  |
| Τροποποίηση του βασικού νόμου με την προσθήκη του νέου άρθρου 55Α. | 16. Ο βασικός νόμος τροποποιείται με την προσθήκη, αμέσως μετά το άρθρο 55 αυτού, του ακόλουθου νέου άρθρου: |
|  |  |
|  | «Ανταλλαγή πληροφοριών μεταξύ αρμόδιων αρχών σε διαφορετικά κράτη μέλη. | 55Α.-(1) Τηρουμένων των διατάξεων της παραγράφου (α2) του εδαφίου (1) του άρθρου 55, η Αστυνομία, το Τμήμα Τελωνείων και το Τμήμα Φορολογίας, ως οι αρμόδιες αρχές, έχουν τη δυνατότητα να ανταλλάσσουν με τις ορισθείσες αρμόδιες αρχές σε άλλο κράτος μέλος βάσει των διατάξεων της Οδηγίας (ΕΕ) 2019/1153 χρηματοοικονομικές πληροφορίες ή χρηματοοικονομική ανάλυση παρασχεθείσες από τη Μονάδα Χρηματοοικονομικών Πληροφοριών του κράτους μέλους τους, ύστερα από σχετικό αιτιολογημένο αίτημα, και στη βάση, κατά περίπτωση εξέτασης, όταν οι εν λόγω χρηματοοικονομικές πληροφορίες ή χρηματοοικονομική ανάλυση είναι αναγκαίες για την πρόληψη, την ανίχνευση και την καταπολέμηση της νομιμοποίησης εσόδων από παράνομες δραστηριότητες, των σχετιζομένων γενεσιουργών αδικημάτων και της χρηματοδότησης της τρομοκρατίας. |
|  |  |  |
|  |  |  (2) Οι αναφερόμενες στο εδάφιο (1) ανταλλασσόμενες χρηματοοικονομικές πληροφορίες ή αναλύσεις χρησιμοποιούνται από τις ορισθείσες αρμόδιες αρχές των κρατών μελών, μόνο για τον σκοπό για τον οποίο ζητήθηκαν και για τον οποίο παρασχέθηκε η έγκριση της Μονάδας Χρηματοοικονομικών Πληροφοριών: |
|  |  |  |
|  |  |  Νοείται ότι, κάθε διαβίβαση των εν λόγω πληροφοριών ή αναλύσεων που απέκτησε η Αστυνομία, το Τμήμα Τελωνείων και το Τμήμα Φορολογίας δυνάμει των διατάξεων της παραγράφου (α2) του εδαφίου (1) του άρθρου 55 σε άλλη αρχή ή υπηρεσία ή σε άλλο τμήμα ή κάθε χρήση των πληροφοριών αυτών για σκοπούς πέραν των αρχικώς εγκριθέντων, υπόκειται στην προηγούμενη συγκατάθεση της Μονάδας. |
|  |  |  |
|  |  |  (3) Το αίτημα που διατυπώνεται δυνάμει των διατάξεων του παρόντος άρθρου και η απάντησή του, διαβιβάζονται με τη χρήση ειδικών για τον σκοπό αυτό ασφαλών ηλεκτρονικών επικοινωνιών που διασφαλίζει υψηλό επίπεδο ασφάλειας των δεδομένων.». |
|  |  |  |
| Τροποποίηση του άρθρου 56 του βασικού νόμου. | 17. Το άρθρο 56 του βασικού νόμου τροποποιείται ως ακολούθως:  |
|  |  |
|  | (α) | Με την προσθήκη, αμέσως μετά την παράγραφο (ε) του εδαφίου (1) αυτού, της ακόλουθης νέας παραγράφου: |
|  |  |  |
|  |  | «(ε1) της Νομικής Υπηρεσίας της Δημοκρατίας·»· και |
|  |  |  |
|  | (β) | «Εκπρόσωπος του Υπουργείου Δικαιοσύνης και Δημόσιας Τάξης» |
|  |  |  |
| Τροποποίηση του άρθρου 59Α του βασικού νόμου. | 18. Το εδάφιο (8) του άρθρου 59Α του βασικού νόμου τροποποιείται με την αντικατάσταση σε αυτό των λέξεων «των κρατών μελών» (τέταρτη γραμμή) με τις λέξεις «στη Δημοκρατία». |
|  |  |
| Τροποποίηση του άρθρου 61Δ του βασικού νόμου. | 19. Το άρθρο 61Δ του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση του εδαφίου (3) αυτού, με το ακόλουθο εδάφιο: |
|  |  |  |
|  |  | «(3) Η Μονάδα, η Αστυνομία, το Τμήμα Φορολογίας και το Τμήμα Τελωνείων, δύνανται να έχουν πρόσβαση και να πραγματοποιούν αναζήτηση, άμεσα, απευθείας και χωρίς παρεμβολές, στις αναφερόμενες στο εδάφιο (1) πληροφορίες που τηρούνται στο αναφερόμενο στο εδάφιο (2) Μητρώο, όταν αυτό απαιτείται για την εκτέλεση των καθηκόντων τους όσον αφορά την πρόληψη, την ανίχνευση, τη διερεύνηση ή τη δίωξη καθορισμένου αδικήματος ή την υποστήριξη ποινικής έρευνας που αφορά καθορισμένα αδικήματα, περιλαμβανομένης της ανίχνευσης, του εντοπισμού και της δέσμευσης των περιουσιακών στοιχείων που συνδέονται με τέτοια έρευνα: |
|  |  |  |
|  |  |  Νοείται ότι, η πρόσβαση και η αναζήτηση θεωρείται ότι πραγματοποιούνται άμεσα και απευθείας, σε περίπτωση που οι προβλεπόμενες στο εδάφιο (1) πληροφορίες παρέχονται ταχέως στις ως άνω αρχές μέσω αυτοματοποιημένου μηχανισμού, τον οποίο διαχειρίζεται η Κεντρική Τράπεζα της Κύπρου, υπό την προϋπόθεση ότι δεν δύναται να παρέμβει ενδιάμεσος φορέας στα ζητούμενα δεδομένα ή στις πληροφορίες που πρέπει να παρασχεθούν.». |
|  |  |  |
|  | (β) | με την προσθήκη, αμέσως μετά το εδάφιο (4) αυτού, των ακόλουθων νέων εδαφίων: |
|  |  |  |
|  |  | «(5)(α) Η Κεντρική Τράπεζα της Κύπρου τηρεί αρχεία καταχωρίσεων κάθε πρόσβασης των πιο πάνω αρμόδιων αρχών, οι οποίες περιλαμβάνουν, ειδικότερα τα ακόλουθα: |
|  |  |  |
|  |  | (i) | Τα στοιχεία του φακέλου· |
|  |  | (ii) | την ημερομηνία και ώρα υποβληθέντος ερωτήματος ή αναζήτησης· |
|  |  | (iii) | το είδος των δεδομένων που χρησιμοποιήθηκαν για την υποβολή του ερωτήματος ή την πραγματοποίηση της αναζήτησης· |
|  |  | (iv) | τους μοναδικούς κωδικούς αναγνώρισης των αποτελεσμάτων· |
|  |  | (v) | το όνομα της αρμόδιας αρχής που συμβουλεύτηκε το Μητρώο· και |
|  |  | (vi) | τον μοναδικό κωδικό αναγνώρισης χρήστη του υπαλλήλου που πραγματοποίησε το ερώτημα ή την αναζήτηση και, κατά περίπτωση, του υπαλλήλου που έδωσε τη σχετική προς τούτο εντολή, και στο μέτρο του δυνατού, τον μοναδικό κωδικό αναγνώρισης χρήστη του παραλήπτη των αποτελεσμάτων του ερωτήματος ή της αναζήτησης. |
|  |  |  |  |
|  |  | (β) Τα αρχεία καταχωρίσεων ελέγχονται τακτικά από τον υπεύθυνο προστασίας δεδομένων της Κεντρικής Τράπεζας της Κύπρου |
|  |  |  |
|  |  | (γ) Η Κεντρική Τράπεζα της Κύπρου διαθέτει τα αρχεία καταχωρίσεων, κατόπιν αιτήματος, στον Επίτροπο Προστασίας Δεδομένων Προσωπικού Χαρακτήρα ο οποίος έχει διοριστεί ως εποπτική αρχή δυνάμει των διατάξεων του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου. |
|  |  |  |
|  |  | (δ) Οι καταχωρίσεις που αναφέρονται στην παράγραφο (α) χρησιμοποιούνται μόνο για τον έλεγχο της προστασίας των δεδομένων, συμπεριλαμβανομένου του ελέγχου του παραδεκτού ενός αιτήματος και της νομιμότητας της επεξεργασίας δεδομένων, καθώς και για τη διασφάλιση της ασφάλειας των δεδομένων: |
|  |  |  |
|  |  |  Νοείται ότι, οι εν λόγω καταχωρίσεις προστατεύονται με κατάλληλα μέτρα έναντι μη εξουσιοδοτημένης πρόσβασης και διαγράφονται πέντε (5) έτη μετά τη δημιουργία τους, εκτός εάν είναι απαραίτητες για διαδικασίες ελέγχου που βρίσκονται ήδη σε εξέλιξη. |
|  |  |  |
|  |  | (ε) Η Κεντρική Τράπεζα της Κύπρου ως η αρχή που διαχειρίζεται το Κεντρικό Μητρώο Τραπεζικών Λογαριασμών, Λογαριασμών Πληρωμής και Θυρίδων Ασφαλείας λαμβάνει κατάλληλα μέτρα, ώστε οι εργαζόμενοι να έχουν επίγνωση των ισχυουσών διατάξεων της ενωσιακής και εθνικής νομοθεσίας, συμπεριλαμβανομένων των σχετικών κανόνων για την προστασία των δεδομένων: |
|  |  |  |
|  |  |  Νοείται ότι, τα προβλεπόμενα στην παρούσα παράγραφο μέτρα περιλαμβάνουν ειδικά εκπαιδευτικά προγράμματα. |
|  |  |  |
|  |  | (6) (α) Η πρόσβαση στις αναφερόμενες στο εδάφιο (1) πληροφορίες που τηρούνται στο Κεντρικό Μητρώο Τραπεζικών Λογαριασμών, Λογαριασμών Πληρωμής και Θυρίδων Ασφαλείας και η αναζήτηση τέτοιων πληροφοριών διενεργείται μόνον από τα πρόσωπα των αναφερόμενων στο εδάφιο (3) αρχών, τα οποία έχουν οριστεί και εξουσιοδοτηθεί ειδικά για εκτέλεση των εν λόγω καθηκόντων και βάσει, κατά περίπτωση, εξέτασης. |
|  |  |  |
|  |  |  (β) Το προσωπικό των αρχών που προβλέπονται στο εδάφιο (3) διατηρεί υψηλά επαγγελματικά πρότυπα σε ζητήματα εμπιστευτικότητας και προστασίας των δεδομένων, διακρίνεται για την ακεραιότητά του και διαθέτει τα απαιτούμενα προσόντα. |
|  |  |  |
|  |  |  (γ) Η πρόσβαση και η αναζήτηση των πληροφοριών που τηρούνται στο Κεντρικό Μητρώο Τραπεζικών Λογαριασμών, Λογαριασμών Πληρωμής και Θυρίδων Ασφαλείας από τις προβλεπόμενες στο εδάφιο (3) αρχές, υποστηρίζονται από τεχνικά και οργανωτικά μέτρα που εγγυώνται την ασφάλεια των δεδομένων βάσει υψηλών τεχνολογικών προτύπων.». |
|  |  |  |
| Τροποποίηση του άρθρου 61ΣΤ του βασικούνόμου. | 21. Το άρθρο 61ΣΤ του βασικού νόμου τροποποιείται με την προσθήκη, αμέσως μετά τις λέξεις «ποινικών αδικημάτων» (δεύτερη γραμμή), της φράσης «ή/και για τον εντοπισμό εσόδων ή άλλων συναφών περιουσιακών στοιχείων για σκοπούς δέσμευσης.». |
|  |  |
| Τροποποίηση του βασικού νόμου με την προσθήκη του νέου άρθρου 61Ζ. | 22. Ο βασικός νόμος τροποποιείται με την προσθήκη, αμέσως μετά το άρθρο 61ΣΤ αυτού, του ακόλουθου νέου άρθρου: |
|  |  |
|  | «Ανταλλαγή πληροφοριών με την Ευρωπόλ.126(Ι) του 2018. | 61Ζ.-(1) Η Αστυνομία, το Τμήμα Τελωνείων και το Τμήμα Φορολογίας έχουν το δικαίωμα να απαντούν, μέσω της εθνικής μονάδας Ευρωπόλ, όπως αυτή καθορίζεται στις διατάξεις του άρθρου 3 του περί της Σύστασης και Λειτουργίας Εθνικής Μονάδας Ευρωπόλ Νόμου, σε δεόντως αιτιολογημένα αιτήματα υποβαλλόμενα από την Ευρωπόλ σχετικά με την παροχή πληροφοριών τραπεζικών λογαριασμών, όπως αυτές καθορίζονται στις παραγράφους (α) έως (δ) του εδαφίου (1) του άρθρου 61Δ, που πραγματοποιούνται στη βάση, κατά περίπτωση εξέτασης εντός των ορίων των αρμοδιοτήτων της Ευρωπόλ και της επιτέλεσης των καθηκόντων της: |
|  |  |  |
|  |  |  Νοείται ότι, η παροχή των ως άνω πληροφοριών διέπεται από τις διατάξεις των εδαφίων (1) και (2) του άρθρου 4 του πιο πάνω αναφερόμενου Νόμου.  |
|  |  |  |
|  |  |  (2) Η Μονάδα έχει το δικαίωμα να απαντά σε δεόντως αιτιολογημένα αιτήματα τα οποία αφορούν ύποπτα πρόσωπα για διάπραξη ποινικού αδικήματος, που της υποβάλλονται από την Ευρωπόλ μέσω της εθνικής μονάδας της Ευρωπόλ, τα οποία αφορούν χρηματοοικονομικές πληροφορίες και χρηματοοικονομική ανάλυση, που βρίσκονται στην κατοχή της, κατά περίπτωση, και εντός των ορίων των αρμοδιοτήτων της Ευρωπόλ και για την εκτέλεση των καθηκόντων της: |
|  |  |  |
|  |  |  Νοείται ότι, η Μονάδα δεν είναι υποχρεωμένη να ανταποκριθεί σε αίτημα παροχής πληροφοριών, σε περίπτωση που υπάρχουν αντικειμενικοί λόγοι να υποτεθεί ότι η παροχή αυτών των πληροφοριών θα μπορούσε να έχει αρνητική επίπτωση στις διεξαγόμενες έρευνες ή αναλύσεις ή, σε εξαιρετικές περιστάσεις, στην περίπτωση που η γνωστοποίηση των πληροφοριών θα ήταν σαφώς δυσανάλογη προς τα έννομα συμφέροντα φυσικού ή νομικού προσώπου ή άσχετη με τους σκοπούς για τους οποίους ζητήθηκαν. |
|  |  |  |
|  |  |  (3) Κάθε περίπτωση μη ανταπόκρισης σε αιτήματα που υποβάλλονται από την Ευρωπόλ, στο πλαίσιο εφαρμογής των διατάξεων του παρόντος άρθρου, επεξηγείται δεόντως. |
|  |  |  |
|  |  |  (4) Η ανταλλαγή πληροφοριών δυνάμει των διατάξεων του παρόντος άρθρου πραγματοποιείται ηλεκτρονικά μέσω του SIENA ή του διαδόχου του στη γλώσσα που χρησιμοποιείται στο SIENA ή κατά περίπτωση, μέσω του FIU.Net ή του διαδόχου του. |
|  |  |  |
|  |  |  (5) Η ανταλλαγή πληροφοριών δυνάμει των διατάξεων του εδαφίου (2) διενεργείται σε εύλογο χρόνο και κατ’ αυτή την έννοια αιτήματα πληροφοριών της Ευρωπόλ αντιμετωπίζονται ως εάν να προέρχονταν από αντίστοιχη Μονάδα Χρηματοοικονομικών Πληροφοριών του εξωτερικού.». |
|  |  |  |
| Τροποποίηση του άρθρου 70Β του βασικού νόμου. | 23. Το άρθρο 70Β του βασικού νόμου τροποποιείται με την προσθήκη, αμέσως μετά το εδάφιο (6) αυτού, του ακόλουθου νέου εδαφίου: |
|  |  |
|  |  «(7) (α) Η επεξεργασία δεδομένων προσωπικού χαρακτήρα κατ’ εφαρμογήν των διατάξεων των παραγράφων (α1), (α2), και (γ) του εδαφίου (1) του άρθρου 55 και των άρθρων 55Α, 61Δ και 61Ζ ρυθμίζεται, κατά περίπτωση, από τις διατάξεις του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου και του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα από Αρμόδιες Αρχές για τους Σκοπούς της Πρόληψης, Διερεύνησης, Ανίχνευσης ή Δίωξης Ποινικών Αδικημάτων ή της Εκτέλεσης Ποινικών Κυρώσεων και για την Ελεύθερη Κυκλοφορία των Δεδομένων αυτών Νόμου. |
|  |  |
|  |  (β) Η επεξεργασία δεδομένων προσωπικού χαρακτήρα από την οποία αποκαλύπτεται η φυλετική ή εθνοτική καταγωγή, τα πολιτικά φρονήματα, οι θρησκευτικές ή φιλοσοφικές πεποιθήσεις, η συμμετοχή σε συνδικαλιστική οργάνωση, δεδομένα που αφορούν την υγεία ή δεδομένα που αφορούν τη σεξουαλική ζωή ή τον γενετήσιο προσανατολισμό φυσικού προσώπου επιτρέπεται μόνο υπό την επιφύλαξη των κατάλληλων διασφαλίσεων για τα δικαιώματα και τις ελευθερίες του υποκειμένου των δεδομένων, σύμφωνα με τους πιο πάνω Νόμους:  |
|  |  |
|  |  Νοείται ότι, μόνο πρόσωπα ειδικά εκπαιδευμένα και τα οποία έχουν ειδικά εξουσιοδοτηθεί για τον σκοπό αυτό από τον υπεύθυνο της επεξεργασίας μπορούν να έχουν πρόσβαση και να επεξεργάζονται τα δεδομένα που αναφέρονται στην παρούσα παράγραφο, υπό την καθοδήγηση του υπευθύνου προστασίας δεδομένων.». |
|  |  |
| Τροποποίηση του βασικού νόμου με την προσθήκη των νέων άρθρων 76Α και 76Β. | 24. Ο βασικός νόμος τροποποιείται με την προσθήκη, αμέσως μετά το άρθρο 76 αυτού, των ακόλουθων νέων άρθρων: |
|  |  |
|  | «Αρχεία αιτημάτων παροχής πληροφοριών. | 76Α. Η Μονάδα, η Αστυνομία, το Τμήμα Φορολογίας και το Τμήμα Τελωνείων τηρούν αρχεία σχετικά με τα αιτήματα παροχής πληροφοριών που διατυπώνονται δυνάμει των διατάξεων των παραγράφων (α1), (α2) και (γ) του εδαφίου (1) του άρθρου 55 και των άρθρων 55Α, 61Δ και 61Ζ, τα οποία περιλαμβάνουν τουλάχιστον τα ακόλουθα: |
|  |  |  |
|  |  | (α) | Τα στοιχεία επικοινωνίας του οργανισμού, την επωνυμία του και το ονοματεπώνυμο του μέλους του προσωπικού που υποβάλλει το αίτημα παροχής πληροφοριών και, στο μέτρο του δυνατού, του παραλήπτη των αποτελεσμάτων του ερωτήματος∙ |
|  |  |  |  |
|  |  | (β) | παραπομπή στην εθνική υπόθεση αναφορικά με την οποία υποβάλλεται το αίτημα παροχής πληροφοριών∙ |
|  |  |  |  |
|  |  | (γ)  | το αντικείμενο του αιτήματος∙ και |
|  |  |  |  |
|  |  | (δ)  | ενδεχόμενα μέτρα εκτέλεσης του αιτήματος: |
|  |  |  |  |
|  |  |  Νοείται ότι, τα ως άνω αρχεία τηρούνται για περίοδο πέντε (5) ετών ύστερα απο τη δημιουργία τους και χρησιμοποιούνται αποκλειστικά για σκοπούς επαλήθευσης της νομιμότητας της επεξεργασίας των δεδομένων προσωπικού χαρακτήρα: |
|  |  |  Νοείται περαιτέρω ότι, κατόπιν αιτήματος οι ως άνω αρχές καθιστούν όλα τα αρχεία διαθέσιμα στον Επίτροπο Προστασίας Δεδομένων Προσωπικού Χαρακτήρα. |
|  |  |  |
|  | Τήρηση στατιστικών στοιχείων στο πλαίσιο της Οδηγίας (ΕΕ) 2019/1153. | 76Β. Οι προβλεπόμενες στο άρθρο 76Α αρχές επανεξετάζουν την αποτελεσματικότητα των συστημάτων που εφαρμόζουν για την καταπολέμηση καθορισμένων αδικημάτων και τηρούν ολοκληρωμένα στατιστικά στοιχεία, τα οποία διαβιβάζουν στην Ευρωπαϊκή Επιτροπή σε ετήσια βάση και περιλαμβάνουν- |
|  |  |  |
|  |  | (α)  | τον αριθμό των αναζητήσεων που πραγματοποιούν στο Κεντρικό Μητρώο Τραπεζικών Λογαριασμών δυνάμει των διατάξεων του άρθρου 61Δ, |
|  |  |  |  |
|  |  | (β) | δεδομένα μέτρησης του όγκου των αιτημάτων παροχής πληροφοριών, που διατυπώνονται από κάθε αρχή δυνάμει των διατάξεων των παραγράφων (α1), (α2) και (γ) του εδαφίου (1) του άρθρου 55 και των άρθρων, 55Α, 61Δ και 61Ζ, τη συνέχεια που δίδεται στα αιτήματα αυτά, τον αριθμό των διερευνώμενων υποθέσεων που διερευνώνται, τον αριθμό των προσώπων κατά των οποίων ασκείται δίωξη και τον αριθμό των προσώπων που καταδικάζονται για καθορισμένα αδικήματα, εφόσον οι πληροφορίες αυτές είναι διαθέσιμες, |
|  |  |  |  |
|  |  | (γ) | δεδομένα μέτρησης του χρόνου τα οποία μία αρχή χρειάζεται από την παραλαβή ενός αιτήματος έως την απάντησή της, |
|  |  |  |  |
|  |  | (δ) | εφόσον υπάρχουν, δεδομένα μέτρησης του κόστους σε ανθρώπινους πόρους και πόρους τεχνολογίας πληροφορικής που χρησιμοποιούνται για εγχώρια και για διασυνοριακά αιτήματα που εμπίπτουν στις διατάξεις των παραγράφων (α1), (α2) και (γ) του εδαφίου (1) του άρθρου 55 και των άρθρων 55Α, 61Δ και 61Ζ.». |

ΝΠ/ΓΧ

Αρ. Φακ. 23.01.062.228-2021